# data[].attributes.body
Mina soovitan lugeda sellist sarja nimega "Buddy files" See rääkis ühest koerast kes uuris igasuguseid juhtumeid nagu kooli kummitusest, kadunud perekonnast, kadunud poisist ja nii edasi. Nende raamatute pea tegelane on Buddy kes on koer. Kuna ta on koer siis ta ei saa aru paljudest asjadest millest inimesed saavad aru ja see teeb need lood naljakaks. Ta käis koera koolis, et ta saaks olla kooli abi koer ehk siis ta võib lihtsalt käia klassides ringi ja siis kui keegi sai haiget või on kurb ta saab rõõmustada nende tuju.  Ta varemelas kellegi teisega ja siis tema nimi oli King ja oma omanikuga ta lahendas igasuguseid juhtumeid ka nii, et ta juba teadis kuidas teha detektiivi töö

# data[].attributes.body
Minu postkasti käib 1 x kuus ajakiri "Minu maailm". Ajakiri on mõeldud teadmishimulistele lastele vanuses 7-12. Ajakirjas on huvitavad lood ja legendid, uskumatud faktid, ägedad fotod, lõbusad illustratsioonid, mõistatused, katsed ja illusioonid. Kuna maailm on meie ümber uskumatult põnev, siis "Minu maailm" avab sinna uksed. Iga kuu selgitatakse välja mõistatuse võitjad ning need saavad auhinnad. Viimasel lehel on välkviktoriin mille vastused leiab ajakirjast. Ajakirjas tutvustatakse ka uusi raamatuid.
Soovitan seda ajakirja kõigile, kes on uudishimulikud ja tahavad tarkust juurde saada.

# data[].attributes.body
Mina soovitan raamatut nimega "Detektiiv Triibik loomaaias", mille autor on  Reeli Reinaus, sest see on põnev ja paks, aga saab kiiresti läbi. See raamat räägib lapsest, kes sündis ühe tiigriga samal päeval ja samal ajal. Ja selle pärast hakati teda kutsuma Triibikuks. Ning tema vanaisa töötab loomaaias ja siis ta käib seal iga päev, kui kool läbi saab. Ta leidis ja lahendas kõik alati ära. Koolis käis ta 1.B klassis. Ning loomaaias üritas lõpupoole keegi tiigri kutsikaid varastada. Soovitan seda raamatut kindlasti lugeda.

# data[].attributes.body
Mina lugesin raamatut nimega „Pate päevaraamat“. Mulle meeldis see raamat nii väga ja mulle väga meeldisid need tegelased seal. Kindlasti meeldis mulle Pate, tema oli kõige naljakam tegelane sealt raamatust. Ja Pentti, keda Pate alguses linnuks nimetas. Pate lausa toppis Pentti voodi prahti ja asju täis. Raamat on väga huvitav ja põnev, nii et soovitan teil lugeda. Igatahes minu arust on see väga äge raamat. Ja raamat räägib sellest, kuidas Pate päevad mööduvad, ehk siis, kui sa seda loed, siis sa loed, kuidas Pate teeb päevadel oma asju. Pate päevaraamat räägib sellest, kuidas Pate oma aega veedab.

# data[].attributes.body
Mina lugesin sellist raamatut nagu "Mary Poppins". See räägib ühest lapsehoidjast, kelle nimi on Mary Poppins. Ta ei ole selline lapsehoidja nagu teised, vaid hoopis erilisem. Ta läks lapsi hoidma peresse nimega Banks. Seal on neli last: kaks suurt ja kaks väikest, Michael ja Jane ning John ja Barbara. Koos Mary Poppinsiga käisid nad väga imelikkudes ja erilistes kohtades. Mulle meeldis kõige rohkem see, kui nad läksid koos Mary Poppinsiga öösel loomaaeda. Seal oli ühe suure mao sünnipäev ja kuna Jane ja Michael tundsid Mary Poppinsit ja Mary Poppins tundis suurt madu, kutsuti neid sinna. Sellel ööl oskasid loomad ka rääkida ja nad hoidsid mõndasid inimesi puurides ja vaatasid, kui naljakad nad on. Jane'i ja Michaeli käest küsiti väga palju asju, nii et neil hakkas isegi natuke kõhe. Mary Poppinsi pärast juhtusid kõik need ägedad seiklused. Kui teda ei oleks olnud, oleks olnud nende elud tavalised ja võibolla isegi natuke igavad. Ma soovitan teile seda raamatut väga!

Marie Irene Kanarik

# data[].attributes.body
Mina soovitan lugeda raamatut, mille nimi on "Tracy Beakeri lugu".
See raamat rääkis tüdrukust, kes elas oma emaga ja tal ei olnud isa. Tracy Beaker oli 10-aastane. Ta sünnipäev oli 8. mail. Ta silmad olid mustad ja tundus, nagu ta oleks olnud nõid.Ta ei tohtinud süüa  palju magusat, sest muidu läheb ta nahk punne täis. Tracy Beakeri lemmiktoit on jäätis, tort ja friikartulid. Tema juuksed olid heledad ja väga pikad ja lokkis. Tracy Beaker oli kunagi lastekodus ja seal nägi ta ühte tüdrukut, kelle nimi oli Camilla. Talle hakkas  Camilla meeldima ja ta oli õnnelik, et ta endale armsa sõbra leidis. Tracy Beakeri lemmiknimeks sai Camilla. Tracy Beaker vihkas nimesid Justine, Louise, Peter. Ta vihkas toitudest ühepajatoitu. Tracy Beakeri lastekodus oli jänes, kelle nimi oli Lettuce. See raamat koosneb  erinevatest  juhtumistest selle tüdrukuga. Lugege seda raamatut kindlasti.

# data[].attributes.body
Mina soovitan lugeda raamatut, mille nimi on "Üle linna Vinski". See raamat räägib, kuidas üks poiss nimega Vinski läks apteeki ja ostis nähtamatuse pulbrit. Ta sai selle pulbriga läbi seinte käia ja nähtamatu olla samal ajal. Ta käis külas oma õpetajal ja akordioniomanikul. Siis ta kohtus aasal lutikalossi laiskvorstidega. Need lutikalossi laiskvorstid tahtsid röövida ka akordioniomaniku akordionit, portselanist kujukesi ja hõbenõusid. Aga Vinski sõi nähtamatuse pulbrit ja hirmutas laiskvorstid minema aasale ja pani nad tööle. Nende töö oli kõik riided ära pesta. Siis juhtus nii, et Vinskil sai nähtamatuse pulber otsa ja ta läks apteeki, et uus pakike osta, aga apteeker ei teadnud sellest enam mitte midagi. Siis kui ema oli õhtul Vinski magama pannud, ilmus apteeker Vinski aknalauale ja küsis Vinskilt, et kas tal on veel nähtamatuse pulbrit. Vinski vastas, et ei ole. Kajuks polnud pulbrit ka apteekril. "Mis me siis teeme?" küsis apteeker. Vinski vastas, et ei tea. Apteeker ütles: "Mõtleme seda hommikul, praegu puhake silma, ma niikaua istun siin." "Head ööd, apteeker". "Head ööd, Vinski".

# data[].attributes.body
Mina soovitan lugeda raamatut, mille nimi on "Harry Potter". See raamat räägib, kuidas Harry Potter oli oma peres alguses tavaline inimene, aga ta ei teadnud, et ta on võlur. Ta sai teada seda siis, kui Sigatüüka võtme hoidja uksest sisse astus ja ütles, et Harry on võlur. Aga esimene lahe koht tuli siis, kui Harry ei teadnud, kuhu bussijaamas minna, aga lõpuks sai ta teada. Aga minu lemmikkoht raamatus oli ühe kübara koht, mis oli naljakas. Aga äge oli see, kui nad maagiat õppima hakkasid.

# data[].attributes.body
Mina lugesin sellist raamatut, mille nimi on "Pym Pettersoni äpardunud perekond". See raamat ajas mind kohutavalt naerma, see on ka nüüd mu lemmikraamat, mis räägib ühest tüdrukust Pymist, kes on 11 aastat vana ning kellel on õde ja vend, kes on kaksikud. Raamat rääkis põhiliselt Pymi elust ja tema tegemistest.
Räägin nüüd ühest naljakast seiklusest. Kord pidi Pym rääkima oma perest ühe loo, kuid tal ei olnud ühtegi mõtet ning seega läks tema asemel üks teine tüdruk, kes rääkis, et kui ta sündis, kaalus ta täpselt sama palju kui võipakk.

Raamatu autor Heidi Linde on kuulus Norra kirjanik, kelle kõige kuulsam raamat ongi just see, mida mina lugesin.

Ma soovitan seda raamatut kõigile, sest see oli naljakas, õpetlik ja samas ülimalt põnev.

# data[].attributes.body
Mina soovitan lugeda raamatut nimega ,,Hirmus Henry äratab surnuid". See on hirmsa Henry sarjast üks viimaseid raamatuid. Mulle meeldib see sari sellepärast, et kõik need lood on seal hästi naljakad ja neid on hästi põnev lugeda. Selle raamatu autor on Francesca Simon ja selle raamatu illustraator on Tony Ross. See raamat räägib vanemast vennast Henryst, kes alati tahab teha seda, mida tema tahab, kuid teisi ta väga ei kuula. Tihti tema teod lõppevad halvasti ja ta saab pahandada. Ta suudab oma vanemad alati endast välja viia. Tema väikevend käitub see eest alati perfektselt ega tee ühtegi pahandust. Head lugemist!

# data[].attributes.body
Mina soovitan lugeda raamatut pealkirjaga "Pahupidikool kukub kokku". Selle raamatu autor on Louis Sachar. Raamat räägib koolist, mis on valepidi ehitatud. Ka lood, mis selles koolis juhtuvad, on eriskummalised. Minu lemmiklugu on see, kui üks tüdruk võttis kooli kaasa kodutu mehe. Selgus, et see mees ei saanud kuskile tööle, sest ta ei kandnud sokke. Tal lihtsalt polnud sokkidesse usku. Raamatu illustratsioonid on samuti väga lahedad, need on teinud Hillar Mets. Selles sarjas on ilmunud veel mitu raamatut. Olen lugenud ka raamatut "Pahupidikooli isemoodi lood", see oli esimene raamat, kus tutvustati tegelasi. Olen seda raamatut ka ühel korral varem lugenud, aga lugesin sel suvel uuesti. Soovitan teil tõesti seda lugeda!

# data[].attributes.body
Mina soovitan raamatut
''Röövlirahnu Martin". Raamatu autorid on Mihkel Ulman ja Kati Saara Vatmann. Raamat räägib poisist, kes on üheteistkümneaastane. Tema nimi on Martin. Tal  on ainult ema. Nad olid kuu aega tagasi kolinud alevisse.
Oli vaba päev, ta oli üksinda põllul. Korraga ta tajus, et kellegi silmad jälgivad teda. Ta taganes ja võõrad silmad kadusid. Kes see oli? Martini koolis on poiss nimega Kevin. Ta on Martini vihavaenlane. Tal oli motoroller ja ägedad tossud. Martinile meeldib kooli direktori tütar. Tema nimi on Marta. Kevinile meeldib ka Marta. Poisid võistlevad tüdruku pärast.

# data[].attributes.body
Mina lugesin raamatut nimega "Koletise  lugu" ja selle raamatu autor on Aidi Vallik. See raamat räägib ühest väga üksildasest koletisest. Seal kohtub ta ühe hiirega, kes ütles, et koletised on kurjad ja rumalad. Väike koletis küll nii ei arvanud. Väike koletis ütles, et tema tahab saada heaks ja targaks koletiseks. Hiir hakkas selle peale naerma ja kadus. Järgmisena kohtas ta väikest sisalikku. Sisalik rääkis, et on üks koht nimega kool, seal õpivad inimlapsed. Väike koletis võttis sisaliku nõu kuulda ja läks kooli. Kui ta klassi sisse astus ei märganud teda keegi. Ta arvas, et õpetaja on laste ema. Siis ütles ta: "Tere inimlaste ema! Ma tahaksin saada heaks ja targaks koletiseks." Õpetaja vastas: "Kas tõesti?" Ja ta juhatas koletise pinki. Pärast tunde hakkasid lapsed koletist narrima. Korraga sai koletis vihaseks ja ta hakkas tuld purskama, siis jooksis ta kiiresti minema. Ta kõndis muudkui edasi ja edasi. Lõpuks leidis ta koletisi, aga nemad olid kurjad ja rumalad. Siis kohtas ta kotkast, kes ütles, et on ka olemas head koletised. Mis sa arvad, kas ta leiab teised koletised üles?

# data[].attributes.body
Mina soovitan "Dork Diaries: Pop Star" ja selle raamatu autor on Rachel Renee Russell. Terves sarjas on kokku 11 raamatut ja 1 tuleb oktoobris välja. Raamatusari räägib tüdrukust, kelle nimi on Nikki, kes tuleb uude kooli ja kohtub oma vaenlasega, kelle nimi on MacKenzie. Ta kohtub ka poisiga, kelle nimi on Brandon, ja armub temasse <3. See raamat räägib sellest, kuidas Nikki koolis on talendi-show, kus ta koos kahe parima sõbra Zoey ja Chloe'ga teeb kava ... (ma ei räägi rohkem, muidu ma reedan sulle lõpu ära).

Huvitavaid fakte autori kohta:
1. RRR (Rachel Renee Russell) on kõige vanem viiest lapsest.
2. Tal on kaks tütart.
3. Ta kirjutas oma esimese raamatu 6. klassis sünnipäevakingiks.
4. RRR on kirjutanud 19 raamatut.

See on kõik, aitäh lugemast! (:

# data[].attributes.body
Ma soovitan Astrid Lindgreni kolme raamatut meisterdetektiiv Blomkvistist: "Meisterdetektiiv Blomkvist" (1. osa), "Meisterdetektiiv Blomkvisti ohtlik elu" (2. osa),  "Kalle Blomkvist ja Rasmus" (3.osa) . Peategelased on Kalle, Anders ja Eva-Lotta.

1. osa: Kalle unistas saada kuulsaks detektiiviks. Nad mängisid Rooside sõda. Nad olid punased ja valged roosid. Kalle, Anders ja Eva-Lotta olid valged roosid. Ja Sixten, Benka ja Jonte olid punased roosid. Nad kutsusid üksteist nii: täisabad ja punanahad. Nad sõdisid, aga olid suured sõbrad (eriti Anders ja Sixten). Onu Einar tuli Lillköpingisse (Eva-Lotta onu). Kalle paigutas ta eriti kahtlaste isikute nimekirja... lugege ise edasi!

2. osa: SEAL TOIMUS VÄGA HIRMUS ASI! Ma ei ütle ära, muidu pole nii huvitav! Ära õhtul loe, ei saa magada! Loe ise edasi.

3. osa:  Andersi elu sattus Rooside sõjas ohtu. Aga edasi läks veel põnevamaks. Muide, neil oli salakeel ka. LOE ise edasi.

Nalja sai väga palju!

Artis H. Roosalu

# data[].attributes.body
Mina lugesin Martin Widmarki raamatut "Muumiamõistatus" sarjast LasseMaia detektiivibüroo.
Raamat räägib kahe lapse, Lasse ja Maia, seiklusest, kus muuseumis muumia ärkab ellu. Juhtumit uurides saavad nad tõele jälile ja aitavad lahendada müsteeriumi. Raamat on seikluslik ja põnev. Raamatu omapärased pildid on joonistanud Helena Willis.

Lahedat lugemist soovides
Mikk A Mikfelt :)

# data[].attributes.body
Lugesin raamatut "VÄIKESE TAIMETARGA 12 SALADUST. Maret Makko taimetarkused", mis on kirja pandud Inga Raitari poolt. Pildid joonistas Anu Mõtshärg.

Raamat räägib tüdrukust, kelle nimi on Maarit. Ta läheb oma vanaema juurde ja saab seal maasikaid otsides kokku taimetargaga, kes saab tema heaks sõbraks. Tüdruk läheb igal võimalikul hetkel tema juurde taimi õppima. Sain teada erinevatest taimedest ja sellest, kuidas neid kasutada. Tüdruk aitab oma teadmistega peret ja sõpru. Mu lemmiklehekülg rääkis pihlakatest. Taimetargal on armas kass, kes on ka väga tark. Sain teada, et lahja piparmünditee rahustab, aga kange ärgastab.

Esimene pool raamatust räägib sellest, kuidas tüdruk taimi õpib ja teine pool sellest, kuidas ta nende teadmistega oma peret ja sõpru aitab.
Soovitan ka teistel lugeda seda raamatut, et õppida taimi ja nende kasutamist.

Nora Ida

# data[].attributes.body
Mina lugesin Friederun Reichenstetteri  raamatut "Väike siil ja tema sõbrad". Tema kirjutas põneva loo siilide elust. Mulle endale väga meeldivad selle sarja raamatud.

Raamat räägib siilikeste elust.  Raamatust sain teada, mida siil sööb, kus ta magab, kes on tema sõbrad ja vaenlased jne. Sain teada, kuidas siilipojad suureks kasvavad ning kuidas ema neid õpetab, et elus hakkama saada.

Faktid siilidest
*Siil kuulub maailma vanimate loomade hulka.
*Siilidel  on 5000 kuni 7000 okast.
*Siilid kasvavad 25 kuni 30 cm pikkuseks.
*Siilidel on väike saba.
*Siilidel on ka vurrud, väga tundlik nina ja terav kuulmine.
*Siilidel on 36 hammast, seega rohkem kui  inimestel.
*Siil oskab väga hästi ujuda.
*Siilid kuuluvad maailmas nende väheste elusolendite hulka, kes nagu inimesedki liiguvad kogu tallale toetudes.
*Siili lähisugulased on karihiir ja mutt.
*Siilid magavad talveund.

Põnevat lugemist! Soovitab Eleanor  :)

# data[].attributes.body
LasseMaia detektiivibüroo  "Armastusemõistatus" rääkis sellest, et Valleby linnas oli armastusfestival, mille nimeks oli ARMASTUS KÕIKIDELE. Muhammed Karaat maksis kahel päeval kõikide muside ja kallistutuste eest 5 krooni. Lasse ja Maia peavad arvet, mitu krooni Muhammed peab heategevuseks annetama. Teise päeva õhtul toimub tantsuvõistlus. Võitja paar saab õhtusöögi hotellis. Siis kui võitja paar poodiumile läheb,  kukub poodium sisse ja keegi tõmbab juhtme pistikust välja. Kõik läheb pimedaks ja juhe pannakse tagasi pistikusse. Avastatakse, et võistleja Ivy kullast kaelakee on kadunud. Kõik seal viibijad otsitakse läbi. Kaelakee on tantsuõpetaja Ramon Personi pintsaku taskust, aga Ramon ei saanud seda teha, sest Lasse seisis kogu aja Ramoni kõrval. Siis loetakse kogutud raha üle ja see on ka alles, midagi pole kadunud. Mary, võistluse peakohtunik, lubas raha homme hommikul panka ära viia. Lasse ja Maia lähevad panka, et kontrollida, kas raha jõudis kohale. Pangateenindaja sõnul pole raha kohale jõudnud. Lasse ja Maia lähevad Mary juurde. Mary pole kodus ja ta naaber ütles, et Mary ei tulnud eile õhtul koju. Lasse ja Maia kuulevad prügiruumist hääli, seal on Mary, tal on teip suu peal, kott peas ja jalad ja käed kinni teibitud. Lasse ja Maia aitavad ta lahti ja ta ütleb, et raha on kadunud. Siis tuleb prügivedaja ja viib prügi ära. Natuke hiljem näevad Lasse, Maia ja politseiülem, kuidas Mary prügiautole rattaga järele sõidab. Maia saab aru, et Mary ise pani ennast prügiruumi kinni,  peitis raha prügikotti, pani teibi endale suu peale, teipis  oma jalad kinni,  pani teibirulli ukselingi külge, tõmbas koti pähe ja teipis oma käed kinni. Mary tuleb prügimäe poolt ja ta võetakse kinni.

# data[].attributes.body
Mina lugesin Emile Beaumonti raamatut "Pildiraamat metsast".
Selles raamatus on mänge, pilte ja tarkust. Raamat räägib,  kuidas metsas peab käituma loomade, lindude, taimede ja loomade kodudega.
Metsas on mitmeid kohti, kus on võimalik loomi vaadelda. Selleks peab olema aega ja kannatlikust.
Väga hea on vaadelda loomi lagendikel. Osades metsades on olemas ka spetsiaalsed vaatlustornid. Hea on jälgida looma nii.
1. Loom kasutab alati sama rada, et sööma või jooma minna. Sinna tekib looma käigurada.
2. Veesilma läheduses kannatlikult oodates võid märgata loomi.
3. Loomad jätavad endast loodusesse märke (vaata sellest allpool pilti "LOOMADE JÄETUD MÄRGID").

Põnev oli teada, kuidas metsas mängida. Alati ei pea mänge ostma poest, saad need valmistada ka ise metsaandidest. Mulle meeldis väga mõte, kuidas teha endale ise mäng, mida tunneme nimega "MEMORY". Õpetan seda teile ka. Selleks korja metsast erinevaid puulehti, nt kaks tammelehte, 2 vahtralehte, 2 kastanilehte jne. Lõika paber tükkideks ja kleebi lehed paberitükkidele, mis lõikasid. Keera paberid tühja poolega üles ja hakka mängima.Vaata ka pilti (LEIDKE PAARID).

Ma soovitan seda raamatut lugeda, sest selles on palju põnevat, mida me metsast ei tea. Mulle oli kõige põnevam peatükk mängudest metsas. Soovitan teilgi lugeda seda raamatut ja teha ise mänge metsaandidest.

Head lugemist! Anette

# data[].attributes.body
Mina lugesin ja ka soovitan lugeda raamatut nimega "Jalgrattamõistatus". Raamatu on kirjutanud Martin Widmark ja pildid on joonistanud  Helena Willis. Raamat jutustab kahest lapsest nimega Lasse ja Maia. Nad on klassikaaslased ja muuhulgas ka head sõbrad. Neil on kahepeale oma väike, aga see eest vajalik uurimisbüroo.Tegevus toimub Valleby pisikeses linnakeses. Oli ilus päev ning olid tulemas jalgrattavõistlused. Maia ja Lasse ei vedelenud kuskil niisama, vaid Maia oli suur treener Lassele. Lasse tegi päevast päeva trenni, sest tulemas olid kuulsad võistlused, mida Valleby rahvas hirmsasti ootas. Siis aga läks Maia Sara ja Dino kohvikusse saiakest sööma ja limonaadi jooma. Seejärel tuli juba aeg ruttu stardipaika liduda. Maia oleks peaaegu stardist maha jäänud. Kui stardilask oli kuuldavale tulnud, siis võis võistlus rõõmsalt alata. Võistlesid omavahel Lasse, Franco Bollo, Tahita ja Emelie. Kuid terve võistluse aja juhtus rajal eriskummalisi asju. Kui tahad teada, mis edasi saab, siis mine raamatupoodi või raamatukokku. Ma olen väga palju Lasse ja Maia raamatu osasid lugenud ja soovitan neid kõiki lugeda. Kas sina ka?

Anna Gertrud

# data[].attributes.body
Mina lugesin Aino Perviku kirjutatud raamatut „Arabella mereröövli tütar“. See raamat räägib tüdrukust nimega Arabella. Ta on mereröövlite laeva pealiku tütar. Laeva, kus Arabella elab, nimi on Skorpion. Minu jaoks kõige õudsem peatükk selles raamatus on „Lendav hollandlane“. Lendav hollandlane oli viirastuslaev, mille nägemine tõi ebaõnne, aga kuna mõned mereröövlid ei kartnud üldse, läksid nad lendavasse hollandlasse sisse, lootes sealt varandust leida. Kui aga mehed tagasi tulid, olid nad halliks muutunud, ja kui pealik nende käest küsis, mis laeval oli, sai ta vastuseks ainult lalina. Mu lemmikpeatükiks on „Vajuv vesi“, sest seda oli väga põnev lugeda, kuna loos võis juhtuda iga kell õnnetus. Ma soovitan seda raamatut teistele ka, sest raamatus juhtus palju põnevat ja Arabella oli 9-aastane.
Lisaks raamatu jutule meeldisid mulle ka pildid. Need joonistas Edgar Valter.

Sigrid

# data[].attributes.body
Mina soovitan lugeda päris paljude tüdrukute lemmikraamatut nimega "Ühe äpardi päevik". See on väga humoorikas raamat. Üks poiss kirjutab selles raamatus oma perest ja suvevaheajast. Ta läks ujumistrenni, sest ta enne käis naiste veeaeroobikas. Oli trenn ja kõik ujusid tast mööda. Peale trenni läks ta oma venna Rodrickuga koju. Gregory  tahtis minna istme peale, aga ta vend ütles, et kloor rikuks ta istet. See auto oli 5 aastat vana. See oli esimene peatükk. Kui tahad teada, mis edasi saab, siis mine raamatukokku ja otsi raamat üles. Autor ja illustratsioonid: Jeff Kinney.

Anna

# data[].attributes.body
Mina soovitan lugeda raamatut "Tom Gates. Geniaalsed ideed (enamasti)". Selle raamatu autor ja illustraator on Liz Pichon. Raamat räägib Tom Gatesist, kes mõtleb asju kogu aeg välja ja joonistab. Ta teeb oma kahe sõbra Normani ja Bradiga ka bändi, mille nimeks on Zombi-koerad. Tomi pinginaabriks on Marcus ja Tomile ta ei meeldi. Tom tegi Marcusele kord ühe joone, mille lõpus oli kirjas: "Kui sa ikka jälitad seda joont, oled küll üks IDIOOT! HA! HA! HA!". Marcus oli pärast ikka päris vihane. Tomile maitsevad väga vahvlid, ta sööb neid kogu aeg. Kord oli koolis talendisõu, aga kahjuks ei saanud nende bänd seal osaleda, sest Tomil jäi hari juustesse kinni ja sellepärast nad ei esinenud. Tomi lemmikbänd on Dude3 ja Norman oli kuulnud, et talendisõul on Dude3 erikülaline, aga nii ei olnud, see oli hoopis Juu3 ja selle bändi liikmed olid õpetajad valedes riietes.

Juhan Pae

Kuula Tomi lemmikbändi https://www.youtube.com/watch?v=IZVt2mYuioE

# data[].attributes.body
Mina soovitan lugeda raamatut "Mondrago - iseäralik draakon. Kastanipuu". Selle raamatu autor on Ana Galan ja illustraator on Pablo Pino. See raamat on viies osa Mondrago raamatute sarjast. Need meeldivad mulle väga ja ma kavatsen kindlasti kogu selle sarja läbi lugeda. Selles sarjas hakkab juhtuma nii, et neli sõpra koos enda draakonitega lähevad ühel päeval keelatud metsa, sealt leiavad nad vana tamme. Vana tamm räägib neile, et kõik keelatud metsa puud on ohus ja saadab lapsed 6 seemet otsima. Raamatu peategelased on Cale ja tema kõige truum sõber Mondrago. Calel on 3 sõpra, nende nimed on Casi, Mayo ja Vibu. Mulle meeldis raamatus kõige rohkem rääkiv raamat Ridel, kuna ma tahaksin endale ka sellist raamatut, kes räägib minuga.

Paul Konrad Kepp

# data[].attributes.body
Soovitan lugeda Heidi Raba kirjutatud raamatut "Sander Säinas ja lendav siga". Minu lemmiktegelane on raamatus Sander Säinas. Ta meeldib mulle sellepärast, et ta oskab leiutada. Kohe päriselt. Raamatus saad tutvuda Sanderi leiutistega, milleks on konn, kilk (konna täiustatud versioon), Vuntsi rula,  ämblikud ja lendav siga Ruigam.
Raamatus saab veel tuttavaks Ivo Tormiga,  Voldemari, Inger Tormiga, Rudolfiga, Iiris Tormiga, Sohviga ja koguni presidendiga. See lugu viib neid veel kokku rahapommijate Rauno ja Teeduga ja karu Piiaga. Raamat räägib sõprusest, mille abil nad sõidavad kardiga ja ehitavad super Sander Säina luku. Kui Sohvi märgistab Sanderi ära, siis president lakub taldrikut! Nagu väike laps teevad seda ka Kaire Torm ja isegi Sander, kellel on homme sünnipäev ja ta saab üheteistkümne-aastaseks. Kingiks ta saab eratreeningu, reisi ja ...
Raamatusse on joonistanud väga lahedad pildid Maido Hollo.

KAUPO

# data[].attributes.body
Mina soovitan lugeda sellist raamatut nagu "Tom Gates. Kõik on ülitore (Enam-vähem)", sest see oli ülinaljakas. See raamat räägib poisist nimega Tom Gates. Talle meeldib ära peita oma õe Delia päikseprille, aga ta õele see ei meeldi. Sellepärast Tom neid ära peidabki, et oma suurt õde Deliat kiusata. Tomile meeldib väga joonistada. Tal on parim sõber Derek ja vihavaenlane Marcus. Tomi jaoks on halb see, et Marcus on ta pinginaaber. Tom tegi koos Derekiga bändi, aga neil polnud trummarit. Siis nad otsustasid, et võtavad Normani enda trummariks. Derek arvas, et see on halb mõte, sest alati kui Norman midagi magusat sööb, muutub ta hüperaktiivseks. Lausa segaseks. Kui te tahate rohkem teada, siis lugege ise. Raamatu autor ja illustraator on Liz Pichon.

Reili

# data[].attributes.body
Soovitan lugeda Maria Parri raamatut "Vilgukivioru Tonje". Mulle meeldib väga selle raamatu peategelane, kelle nimi on Tonje. Ta on üks ettevõtlik, elurõõmus ja kohati hulljulge üheksa-aastane tüdruk. Mis on veel kõige vahvam: tema parim sõber on 74-aastane Gunnvald. Tean omast käest, et sõpruses pole vanus oluline.

Tonje julgus ja see, et ta näeb maailmaasju südamega, aitab lahendada raamatus oleva salapärase loo. Saad sellest salapärasest loost osa, kui loed raamatut.

Mäletan, et kui mina seda raamatut lugesin, läksid raamatu sündmused nii põnevaks, et ma ei saanud lugemisse pausi teha. See on raamat, mida tahan kindlasti teist ja kolmandatki korda lugeda.

Õpetaja Killu

# data[].attributes.body
Lugesin raamatut "Vahvlist südamed". Selle raamatu autor on Maria Parr. Olen tihe külaline raamatupoes ja peatun ikka lasteraamaturiiuli juures. Kord jäi mulle silma selle raamatu pealkiri. Olin sellest norra lastekirjanikust varemgi kuulnud, aga tema raamatuid lugenud ei olnud. Nii hakkasin seda raamatut sirvima. Väljusin poest raamatuostuga. Soovisin teada, mis nende vahvlist südametega on. Vahemärkusena ütlen, et vahvlid on ka minu suured lemmikud.

Kohe raamatu alguses selgus, et raamatu peategelased Lena ja Trille on minu klassi lastega ühevanused. Nii sain seostada raamatut ka oma klassi laste lugudega. Raamatus on rohkesti põnevaid, naljakaid ja ka peadpööritavaid seiklusi. See raamat räägib suurest sõprusest ja selle sõpruse hoidmisest. Raamat pani mind mitmel korral endalt küsima: kas mina ütlen piisavalt tihti oma lähedastele ja sõpradele, kui tähtsad nad mulle on.

Vahvlite lugu hargnes lahti raamatu erinevates lugudes. Kui ma seda raamatut lugema hakkasin, ei saanud ma seda käest panna. Kui raamatu läbi sain, olin kindel, et sellest kirjanikust saab üks minu lemmikuid. Soovitan sinulgi seda kaasahaaravat raamatut lugeda!